
REPUBLIKA HRVATSKA
VARAŽDINSKA ŽUPANIJA
Upravni odjel za poslove
    Skupštine i župana
Povjerenstvo za provedbu natječaja
Varaždin, 14. listopada 2026.g.
	
	Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11.,4/18., 96/18.,112/19.,17/25.) Varaždinska županija, Upravni odjel za poslove Skupštine i župana, raspisao je javni natječaj objavljen u Narodnim novinama broj 123. od 14. listopada 2026. godine za prijam u službu na radno mjesto: 

-SAVJETNIK  ZA  INFORMACIJSKU, KOMUNIKACIJSKU I TEHNIČKU SIGURNOST 

·  1 izvršitelj na pola radnog vremena
Riječi i pojmovi koji imaju rodno značenje korišteni u ovim uputama i obavijestima odnose se jednako na muški i ženski spol, bez obzira na to jesu li korišteni u muškom ili ženskom rodu.

UPUTE I OBAVIJESTI KANDIDATIMA


1.1.  OPIS POSLOVA radnog mjesta 
	     Zadatak 1:                                                                                                                   100%
· provodi i organizira uspostavu i nadogradnju sustava informacijske sigurnosti,
· obavlja nadzor nad sustavom informacijske sigurnosti Županije, te vrši pripremu internih propisa s područja informacijske sigurnosti i zaštite podataka,
· organizira zaštitu i sigurnost podataka, informacija i opreme,
· obavlja poslove koordinacije i nadzora poslova vanjskih tvrtki izvođača radova i pružatelja usluga na sustavu,                                                                                                
· koordinira, uspostavlja i provodi mjere kibernetičke sigurnosti,
· osigurava usklađenosti s važećim propisima iz područja kibernetičke sigurnosti,
· sudjeluje u upravljanju rizicima informacijske i kibernetičke sigurnosti,
· koordiniranje postupanja u slučaju sigurnosnih incidenata,
· suradnja s nadležnim nacionalnim i drugim tijelima,
1. redovno izvještavanje čelnika o stanju kibernetičke sigurnosti,
1. obavlja poslove  usklađivanja, nadzora, edukacije i koordinacije provedbe mjera i standarda informacijske sigurnosti,
1. izrađuje interne akte vezane uz sigurnost sustava, 
1. inicira primjenu dobrih praksi i prihvaćenih standarda vezanih uz sigurnost informacijskog sustava,
1. analizira sigurnosne potrebe te u skladu s njima predlaže planiranje, implementaciju, testiranje i nadzor aktivnosti za poboljšanje informacijskog sustava,
1. provodi mjere sigurnosti sukladno zakonskoj regulativi RH,
1. provodi pregled mjera sigurnosti na razini Županije,
1. nadzire i koordinira aktivnosti vezane uz informacijsku sigurnost,
1. kontrolira provođenje politike sigurnosti informacijskog sustava i ostalih internih akata koji se odnose na sve aspekte sigurnosti informacijskog sustava,
1. provodi mjere sigurnosti sukladno zakonskoj regulativi RH i međunarodnoj normi ISO/IEC 27001.,
1. sudjeluje u izradi dokumentacije za nabavu roba, radova i usluga vezanu za informatičku i tehničku sigurnost Županije.





1.2. TESTIRANJE KANDIDATA
Za kandidate prijavljene na javni natječaj za radno mjesto savjetnik za informacijsku, komunikacijsku i tehničku sigurnost koji ispunjavaju formalne uvjete natječaja provest će se prethodna provjera znanja i sposobnosti pisanim testiranjem i  intervjuom.  Pitanja kojim se testira provjera znanja i sposobnosti bitnih za obavljanje poslova radnog mjesta  za koje je raspisan natječaj temelje se na sljedećim propisima:
10. Zakon o informacijskoj sigurnosti („Narodne novine“ broj 79/07., 14/24.)
10. Zakon o kiberentičkoj sigurnosti („Narodne novine“ broj 14/24.)
10. Uredba o mjerama informacijske sigurnosti („Narodne novine“ broj 46/08.)
10. Uredba o uredskom poslovanju („Narodne novine“ broj 75/21.)
10.  Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20. )


1.3. PODACI O PLAĆI 
Plaću čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.
Koeficijent složenosti poslova  radnog mjesta savjetnika je 2,80.
Osnovica za izračun plaće iznosi 933,00 eura bruto.
Dodatak na radni staž izračunava se tako da se umnožak osnovice i  koeficijenta radnog mjesta pomnoži sa 0,5% za svaku navršenu godinu radnog staža.

PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za pisanu provjeru znanja.
Navedena pisana provjera traje 60 minuta.
Kandidati su se dužni pridržavati utvrđenog vremena i rasporeda testiranja.
Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija:
· razgovarati s ostalim kandidatima
niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Na pisanoj provjeri znanja kandidatima se dodjeljuje od 1 do 10 bodova
Intervju se provodi samo s kandidatima koji su ostvarili najmanje 50% bodova  na pisanoj provjeri.
Rezultati intervjua boduju se na isti način kao i pisana  provjera  i to bodovima od 1 do 10 . 
Kandidati koji su pristupili  testiranju imaju pravo uvida u rezultate provedenog postupka.
Nakon prethodne provjere znanja i sposobnosti  Povjerenstvo  utvrđuje rang listu kandidata prema ukupnom broju ostvarenih bodova. 
Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike dokaza o ispunjavanju formalnih uvjeta iz javnog natječaja, čiji su preslici priloženi uz prijavu na javni natječaj, a u slučaju nedostavljanja traženih isprava u ostavljenom roku, smatrati će se da je osoba odustala od prijma u službu. 
Vrijeme održavanja prethodne provjere znanja i sposobnosti kandidata bit će objavljeno na ovoj web stranici te na oglasnoj ploči Varaždinske županije, najkasnije pet dana prije održavanja provjere.

